The Far Country (cinta)

:*Iste articlo ye sobre un western estausunidense de 1954; ta atros usos, se veiga *'The Far Country***.


***The Far Country*** (títol orichinal en [[Idioma anglés|anglés]], en [[Idioma aragonés|aragonés]] ***O país leixano***, estrenada en [[Aragón]] con o títol en [[Idioma castellano|castellano]] de ***Tierras lejanas***, en aragonés ***Tierras leixanas**'') ye una [[cinta]] de [[cine estausunidense]] de [[cine de western]] estrenada l'anyo [[1954]], dirichida por [[Anthony Mann]] seguntes un [[guión orichinal]] de [[Borden Chase]], con una [[banda sonora orichinal]] de [[Henry Mancini]], [[Hans J. Salter]], [[Frank Skinner]] y [[Herman Stein]], una [[dirección de fotografía]] de [[William H. Daniels]] y una [[producción cinematografica]] d'[[Aaron Rosenberg]] ta la [[productora cinematografica]] [[Universal Pictures]]. Perteneixen a l'[[elenco]] d'a cinta, entre d'atros [[actor]]s, [[James Stewart]], [[Ruth Roman]], [[Corinne Calvet]], [[Walter Brennan]], [[John McIntire]], [[Jay C. Flippen]], [[Harry Morgan]], [[Steve Brodie]], [[Connie Gilchrist]], [[Robert J. Wilke]], [[Chubby Johnson]], [[Royal Dano]], [[Eugene Borden]], [[Jack Elam]], [[Eddy Waller]], [[Kathleen Freeman]] y [[Connie Van]].

En [[1896]], Jeff Webster tien noticia d'a [[fiebre de l'oro de Klondike]] y con o suyo socio y amigo Ben Tatem deciden conducir vacumen enta la localidat [[Canadá|canadiense]] de [[Dawson City]] ([[Yukón]]). Mientres o suyo viache tienen problemas en [[Skagway]] ([[Alaska]]) cuan en trescruzar o lugar con os animals interrumpen una execución a lo chuez Gannon, qui confisca los animals. Tanimientres, Jeff y Ben los tornan a recuperar y marchan con éls enta la muga con Canadá, que trescruzan perseguius por os hombres de Gannon, que ha visto l'oportunidat de fer negocio con o ganau. Cuan plegan enta la muga, Gannon recula, pero lis adverte que lo solo camín ta marchar de Dawson City ye tornando por Skagway. Jeff subhasta los animals en plegar-ie, y los li compra Ronda Castle, socia de Gannon, a 2 [[Dólar estausunidense|dólars]] por [[vaca]]. Mesmo Ronda que Renee Vallon, una mesacha d'o lugar, se sienten atrayidas por Jeff, pero iste nomás quiere que fer negocio, y invierten os 40.000 dólars que han ganau en comprar una concesión minera, conseguindo bien luego duplicar a suya fortuna. Pero Gannon a la fin tamién trescruza la muga y chunto con Ronda prencipian a acosar a los meneros y a apropiar-se d'as suyas concesions. Encara que Ben quiere implicar-se y aduyar a los meneros, Jeff prefiere no partecipar en ixo y prepara la suya marcha secreta d'o lugar seguindo lo curso d'o [[río]] ta evitar estar atacaus y asasinaus, como ha pasau a d'atros que quereban marchar. Pero Ben diz que marcharán, y son atacaus, Ben muere y Jeff queda feriu, decidindo a la fin partecipar en a luita.

A cinta s'ambienta en [[1896]] en [[Dawson City]] ([[Yukón]]) en [[Canadá]] y en [[Skagway]] ([[Alaska]]) en [[Estaus Unius]]; y las suyas escenas se filmoron en o [[Parque Nacional Jasper]] ([[Alberta]]) en [[Canadá]], amás d'en os [[Universal Studios]] en [[Universal City]] ([[California]]) en [[Estaus Unius]].

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==

*  [https://www.imdb.com/title/tt0048055/ ''The Far Country''] en [[Internet Movie Database]].
*  [https://www.allmovie.com/movie/the-far-country-am36988 ''The Far Country''] en [[AllMovie]].
*  [https://catalog.afi.com/Catalog/moviedetails/51494 ''The Far Country''] en l**American Film Institute Catalog* de l*'American Film Institute''.